Ambasada Republike Poljske u Podgorici oglašava prodaju službenog automobila TOYOTA LAND CRUISER 3.0 D-4D 5D A/T5 po javnom oglasu.

Ambasada Republike Poljske u Podgorici na adresi: Kozaračka 79, 81 000 Podgorica, Crna Gora, raspisuje javni oglas za prodaju službenog automobila Toyota LAND CRUISER 3.0 D-4D 5D A/T5, proizvedenog 2011. godine.

Predmet tenderske procedure:

**TOYOTA RC LAND CRUISER 3.0 D-D4 A/T5** putnički automobil

Tehnički podaci vozila:

Godina proizvodnje: 2011

Kilometraža: 170.274 km

Boja karoserije: crna

Zapremina motora u cm3: 2982

Vrsta goriva: dizel

Broj cilindara: 4

Snaga motora: 140 kW

Mjenjač: automatski

Broj šasije (VIN): JTEBH3FJ00K045376

Zemlja porijekla: Crna Gora

Tehničko stanje: auto ima važeći tehnički pregled i odobrenje za korišćenje vozila u saobraćaju.

Auto ima nekoliko oštećenja na karoseriji: desni prednji branik, desni zadnji branik, desna zadnja strana i branik, spojler prednjeg branika.

Unutrašnjost vozila je djelimično pohabana. Gume u dobrom stanju.

Fabrička oprema: ESP, auto-klima, utičnica 12V, senzor za svjetlo i kišu, parking senzori, stereo zvučnici, putni računar, servo upravljač, centralno zaključavanje sa daljinskim upravljačem, ABS kočnice, vazdušni jastuci, tempomat, imobilajzer, vožnja kontrola stabilnosti, treće stop svjetlo, cjelogodišnje gume, grijanje zadnjeg stakla.

Početna cijena: **18.700,00 eura** (osamnaest hiljada sedamsto eura)

Automobil koji je predmet tendera može se pregledati ispred objekta Ambasade radnim danima u periodu: 24.04-28.04.2023. i 15.05-31.05.2023. od 09.30 do 11.00 časova po prethodnom dogovoru.

Kontakt osoba: Ivona Vujisić, telefon + 382 (20) 608 320; ivona.vujisic@msz.gov.pl

Ponudu zajedno sa traženom dokumentacijom dostaviti/poslati u pisanoj formi u zatvorenoj koverti u originalu do 02.06.2023. godine do 16.00 časova. Kovertu treba adresirati na sljedeći način:

Ambasada Republike Poljske u Podgorici

Kozaračka 79, 81 000 Podgorica, Crna Gora

Koverta treba da bude označena sa:

“Ponuda za kupovinu - TOYOTA LAND CRUISER”

Važeća ponuda treba da bude u pisanoj formi u skladu sa Prilogom br. 1 i treba da sadrži:

Ime i prezime ili naziv (firma) ponuđača. U slučaju kompanije, navedite ime i funkciju osobe ovlašćene za zastupanje kompanije;

Adresa prebivališta ili sjedišta (firme) ponuđača;

Ponuđena cijena;

Način plaćanja (odaberite gotovinom ili bankovnim transferom);

Izjava ponuđača da se upoznao sa stanjem predmeta tendera ili da je odgovoran za posljedice odustajanja od gledanja vozila;

Dokaz o uplati garancije za ponudu (original ili fotokopija dokaza o uplati na blagajni ili banci - garancija za ponudu mora biti na računu Prodavca do 02.06.2023.)

Izjava ponuđača na koji broj računa se vraća garancija ponude - u slučaju plaćanja bankovnim transferom. Izjava ponuđača u vezi obrade podataka prema priloženom obrascu.

Uslov za pristupanje tenderu je uplata garancije za ponudu u iznosu od 10% od početne cijene pokretne imovine koja se prodaje, odnosno iznosa od 1.870 evra (hiljadu osamsto sedamdeset eura). Garancija za ponudu se mora platiti prije podnošenja ponude.

Garanciju za ponudu treba platiti u gotovini na blagajni Ambasade nakon prethodnog dogovora sa gospođom Katarzyna Mielcuszna-Woźniak, tel. +382 (20) 608 320, e-mail: katarzyna.mielcuszna-wozniak@msz.gov.pl ili putem banke transferom sa naznakom da sve bankarske naknade snosi uplatilac, kao i transfera: "Toyota GARANCIJA"

Ambasada Republike Poljske u Podgorici Kozaračka 79, 81 000 Podgorica, Crna Gora

IBAN: ME 25510000000102099912

SWIFT: CKBCMEPG

Naziv banke: Crnogorska Komercijalna Banka AD, Podgorica, Crna Gora

Garancije za ponudu dostavljenu od strane ponuđača čije ponude nisu odabrane ili su odbijene biće vraćene u roku od 7 dana od dana konačnog odabira ponude. Garancija ponude koju dostavlja kupac je uključena u cijenu. Garancija za ponudu se ne vraća ako ponuđač koji je pobijedio na tenderu odustane od zaključivanja kupoprodajnog ugovora.

Komisijsko otvaranje ponuda održaće se 05.06.2023. godine u 11.00 časova u sjedištu Ambasade.

Komisija će izabrati ponuđača koji ponudi najvišu cijenu.

Tenderska komisija će odbiti ponudu ako:

- njegov iznos bude manji od početne cijene;

- je dostavljen nakon roka, na pogrešnom mjestu ili od strane ponuđača koji nije uplatio garanciju;

- ne sadrži tražene podatke, ili nisu potpuni, nečitljivi ili izazivaju druge sumnje, a davanje objašnjenja može dovesti do toga da se smatra novom ponudom.

- tenderska komisija će odmah obavijestiti ponuđača o odbijanju ponude.

Organizator tendera zadržava pravo da zatvori tender bez odabira bilo koje ponude, bez navođenja razloga.

Ako najmanje dva ponuđača ponude istu cijenu, između ovih ponuđača će se održati dodatna aukcija.

Datum i mjesto potpisivanja ugovora određuje prodavac, o čemu će kupac biti obaviješten. Rok za zaključenje ugovora neće biti kasnije od 10 radnih dana od dana otvaranja ponuda. Kupac je dužan uplatiti kupoprodajnu cijenu najkasnije na dan zaključenja ugovora. U slučaju aukcije, cijena mora biti uplaćena najkasnije u roku od 7 dana od završetka aukcije. Predmet prodaje će se predati u sjedištu Prodavca u roku od tri radna dana nakon što Prodavac primi punu kupoprodajnu cijenu, na osnovu izvještaja o prijemu.

Sve troškove, naknade, poreze, uključujući posebno carine i/ili naknade za homologaciju, ponovnu registraciju snosi Kupac.

Ambasada Republike Poljske u Podgorici ne snosi odgovornost za skrivene nedostatke vozila.